Husatonikas

Husatonikas () – upė Jungtinėse Amerikos Valstijose, Masačusetse ir Konektikute. Prasideda Berkširo aukštumose Pitsfildo apylinkėse. Teka į pietus vakarine Masačusetso, o vėliau Konektikuto dalimi. Įteka į Long Ailando sąsiaurį 6 km į rytus nuo Bridžporto.

Didžiausias intakas – Nogatakas (kairysis).

Ant upės įrengta keletas užtvankų, sudaryti Zoaro, Lilinounos tvenkiniai. Žemupio ruožas nuo Derbio (19 km) veikiamas jūros potvynių. Prie upės sudarytas Pauguseto valstijos miškas.

Husatoniko pakrantės tankiai gyvenamos – pagrindiniai miestai prie upės: Pitsfildas, Li, Greit Baringtonas (Masačusetsas), Niu Milfordas, Derbis, Šeltonas, Stratfordas (Konektikutas).


Upės pavadinimas kildinamas iš mohikanų kalbos žodžio usi-a-di-en-uk („vieta už kalno, kalnuotų vietų upė“).Housatonic Valley Association. Cornwall Bridge, CT. "History of the Housatonic Valley . "

 Šaltiniai 

Kategorija:JAV upės
Kategorija:Konektikutas
Kategorija:Masačusetsas